Diari Oficial de la Generalitat Valenciana


Sumari del DOGV 4684, del 04-02-2004 (2004/938)

Informació pública de la pròrroga de la suspensió en l'atorgament de llicències municipals per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/938


Organisme emissor
:   Ajuntament del Fondó de Les Neus

Tipus de document
:   Anunci

Informació pública de la pròrroga de la suspensió en l'atorgament de llicències municipals per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal. [2004/M938]
  
El Ple de l'Ajuntament, en sessió celebrada el passat dia 7 de gener de 2004, va acordar, entre altres punts, el següent acord, la part dispositiva del qual diu:
  
Primer. Prorrogar la suspensió en l'atorgament de llicències municipals per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal.
  
Segon. Que es procedisca a la publicació del present acord en el Diari Oficial de la Generalitat Valenciana i en un dels diaris de major difusió a la província perquè en prengueu coneixement i als efectes oportuns.
  
Tercer. Facultar l'alcalde president o qui legalment el substituïsca o delegue per a l'execució de tots els actes necessaris per al compliment del que s'ha acordat.
  
ANNEX
  
Informe tècnic àrees afectades per la pròrroga de la suspensió:
  
Informe tècnic:
  
En el DOGV número 4.407, del 27 de desembre de 2002, es va publicar informació pública de la suspensió de l'atorgament de llicències municipals a les següents zones:
  
Zona A
  
Comprén la zona classificada com a de sòl urbà que se situa al sud-oest del nucli urbà d'Hondón de las Nieves, els límits de la qual són: al nord, carrer de Sant Josep i CV-845, a l'oest i sud, amb el límit de sòl urbà i a l'est, amb el carrer d'Enrique Martí.
  
La classificació actual del sòl és la de sòl urbà residencial norma 1.
  
Zona B
  
Comprén la zona classificada com a de sòl no urbanitzable agrícola grau primer que se situa al sud-oest del nucli urbà d'Hondón de las Nieves, els límits de la qual són: al nord, la CV-845 i el límit de sòl urbà, a l'oest i sud, la rambla del Lentiscar des de la CV-845 fins a l'escorxador i a l'est, el camí de la Boquera.
  
La classificació actual d'esta zona és de i en la part est sòl no urbanitzable grau 1.
  
La motivació de l'acte es justifica en el fet que estes zones en l'aprovació de les normes subsidiàries es van plantejar com a ampliació detallada del nucli urbà i hui en dia es troba en la major part sense urbanitzar. Atés que està en procés la redacció del Pla General d'Ordenació Urbana d'Hondón de las Nieves i que el traçat dels vials no posseïx una estructura regular, es va considerar oportú estudiar una possible ordenació de la zona.
  
S'aconsella prorrogar la suspensió fins a l'aprovació del Pla General d'Ordenació Urbana que es troba en redacció.
  
Cosa que pose en el vostre coneixement als efectes oportuns, amb l'avís que contra la present resolució, que posa fi a la via administrativa, podrà interposar-se recurs de reposició potestativament en el termini d'un mes a partir del dia següent al de la publicació d'este anunci o bé interposar directament recurs contenciós administratiu en el termini de dos mesos, a partir del següent al de la data de recepció d'esta notificació davant de la Sala Contenciosa Administrativa del Tribunal Superior de Justícia de la Comunitat Valenciana i sense perjuí de poder presentar qualsevol altre recurs que s'estime oportú.